ประกาศสํานักงานคณะกรรมการกํากับและส่งเสริมการประกอบธุรกิจประกันภัยเรื่อง หลักสูตรการอบรมความรู้เกี่ยวกับกรมธรรม์ประกันชีวิตควบการลงทุน(Unit - Linked life Policy) และกรมธรรม์ประกันชีวิตแบบยูนิเวอร์แซลไลฟ์พ.ศ. 2558------------------------------------------------- อาศัยอํานาจตามความในข้อ 12 และข้อ 13 แห่งประกาศคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักเกณฑ์ วิธีการออก การเสนอขายกรมธรรม์ประกันภัยและการปฏิบัติหน้าที่ของตัวแทนประกันชีวิต นายหน้าประกันชีวิต และธนาคาร พ.ศ. 2551 และที่แก้ไขเพิ่มเติม สํานักงานคณะกรรมการกํากับและส่งเสริมการประกอบธุรกิจประกันภัย ออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศสํานักงานคณะกรรมการกํากับและส่งเสริมการประกอบธุรกิจประกันภัย เรื่อง หลักสูตรการอบรมความรู้เกี่ยวกับกรมธรรม์ประกันชีวิตควบการลงทุน (Unit - Linked Life Policy) และกรมธรรม์ประกันชีวิตแบบยูนิเวอร์แซลไลฟ์ พ.ศ. 2558"ข้อ ๒ ประกาศนี้ให้ใช้บังคับตั้งแต่วันประกาศเป็นต้นไปข้อ ๓ ในประกาศนี้ "บริษัท" หมายความว่า บริษัทที่ได้รับใบอนุญาตประกอบธุรกิจประกันชีวิตตามกฎหมายว่าด้วยการประกันชีวิต และหมายความรวมถึงสาขาของบริษัทประกันชีวิตต่างประเทศที่ได้รับใบอนุญาตประกอบธุรกิจประกันชีวิตในราชอาณาจักรตามกฎหมายว่าด้วยการประกันชีวิต "ตัวแทนประกันชีวิต" หมายความว่า ตัวแทนประกันชีวิตตามกฎหมายว่าด้วยการประกันชีวิต "นายหน้าประกันชีวิต" หมายความว่า นายหน้าประกันชีวิตตามกฎหมายว่าด้วยการประกันชีวิต "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัยหมวด ๑ หลักสูตรการอบรม-----------------------------------ส่วน ๑ หลักสูตรการอบรมความรู้ของตัวแทนประกันชีวิต หรือนายหน้าประกันชีวิตเพื่อขอขึ้นทะเบียนเป็นผู้เสนอขายกรมธรรม์ประกันชีวิตควบการลงทุน-------------------------------ข้อ ๔ ตัวแทนประกันชีวิต หรือนายหน้าประกันชีวิต ผู้ขอขึ้นทะเบียนเป็นผู้เสนอขายกรมธรรม์ประกันชีวิตควบการลงทุน ต้องผ่านการอบรมหลักสูตร ดังต่อไปนี้ (1) ความรู้ทั่วไปเกี่ยวกับกองทุนรวมและหน่วยลงทุน อย่างน้อยจํานวนหนึ่งชั่วโมงสามสิบนาที โดยมีรายละเอียดเนื้อหาที่ครอบคลุมในเรื่องต่าง ๆ อย่างน้อย ดังต่อไปนี้ (ก) ความรู้เกี่ยวกับหลักทรัพย์ (ข) ประเภทของกองทุนรวม (ค) ประโยชน์ของกองทุนรวม (ง) ผลตอบแทนและความเสี่ยงของกองทุนรวม (จ) การเปรียบเทียบผลการดําเนินงานของกองทุนรวม (ฉ) หลักในการแนะนํากองทุนรวมให้เหมาะสมกับลักษณะความเสี่ยงของลูกค้า (2) ความรู้เกี่ยวกับกรมธรรม์ประกันชีวิตควบการลงทุน อย่างน้อยจํานวนสามชั่วโมง โดยมีรายละเอียดเนื้อหาที่ครอบคลุมในเรื่องต่าง ๆ อย่างน้อย ดังต่อไปนี้ (ก) พัฒนาการ รูปแบบ และลักษณะความคุ้มครองของกรมธรรม์ประกันชีวิตแบบต่าง ๆ (ข) โครงสร้างและส่วนประกอบของเบี้ยประกันภัยตามกรมธรรม์ประกันชีวิตแบบพื้นฐาน กรมธรรม์ประกันชีวิตควบการลงทุน และกรมธรรม์ประกันชีวิตแบบยูนิเวอร์แซลไลฟ์ (ค) ความแตกต่างในด้านต่าง ๆ ของกรมธรรม์ประกันชีวิตแบบพื้นฐาน กรมธรรม์ประกันชีวิตควบการลงทุน และกรมธรรม์ประกันชีวิตแบบยูนิเวอร์แซลไลฟ์ (ง) ความสําคัญและประโยชน์ของการซื้อกรมธรรม์ประกันชีวิตควบการลงทุน (จ) โครงสร้างกรมธรรม์ประกันชีวิตควบการลงทุน คําศัพท์หรือคํานิยามที่เกี่ยวข้อง (ฉ) รูปแบบความคุ้มครอง และการจ่ายผลประโยชน์ของกรมธรรม์ประกันชีวิตควบการลงทุน (ช) การคํานวณเงินผลประโยชน์ ตามเงื่อนไขในกรมธรรม์ประกันชีวิตควบการลงทุน พร้อมหลักการและเหตุผลในการคํานวณเงินผลประโยชน์ดังกล่าว (3) ความรู้เกี่ยวกับกฎหมายว่าด้วยการประกันภัย อย่างน้อยจํานวนหนึ่งชั่วโมงสามสิบนาที โดยมีรายละเอียดเนื้อหาที่ครอบคลุมในเรื่องต่าง ๆ อย่างน้อย ดังต่อไปนี้ (ก) กฎหมายว่าด้วยการประกันชีวิตในส่วนที่เกี่ยวกับตัวแทนประกันชีวิต และนายหน้าประกันชีวิต (ข) การปฏิบัติหน้าที่ตามกฎหมายว่าด้วยการประกันชีวิตของตัวแทนประกันชีวิต และนายหน้าประกันชีวิตส่วน ๒ หลักสูตรการอบรมความรู้ของตัวแทนประกันชีวิต หรือนายหน้าประกันชีวิตเพื่อขอขึ้นทะเบียนเป็นผู้เสนอขายกรมธรรม์ประกันชีวิตแบบยูนิเวอร์แซลไลฟ์---------------------------------------ข้อ ๕ ตัวแทนประกันชีวิต หรือนายหน้าประกันชีวิต ผู้ขอขึ้นทะเบียนเป็นผู้เสนอขายกรมธรรม์ประกันชีวิตแบบยูนิเวอร์แซลไลฟ์ ต้องผ่านการอบรมหลักสูตร ดังต่อไปนี้ (1) ความรู้ทั่วไปเกี่ยวกับการลงทุน อย่างน้อยจํานวนหนึ่งชั่วโมงสามสิบนาที โดยมีรายละเอียดเนื้อหาที่ครอบคลุมในเรื่องต่าง ๆ อย่างน้อย ดังต่อไปนี้ (ก) ความรู้เกี่ยวกับตลาดการเงินและการลงทุนในตราสารทางการเงินประเภทต่าง ๆ (ข) ผลตอบแทนและความเสี่ยงของการลงทุนในตราสารทางการเงิน (ค) ความรู้เกี่ยวกับกองทุนรวมและการเปรียบเทียบผลดําเนินงานของกองทุนรวม (2) ความรู้เกี่ยวกับกรมธรรม์ประกันชีวิตแบบยูนิเวอร์แซลไลฟ์ อย่างน้อยจํานวนสามชั่วโมง โดยมีรายละเอียดเนื้อหาที่ครอบคลุมในเรื่องต่าง ๆ อย่างน้อย ดังต่อไปนี้ (ก) พัฒนาการ รูปแบบ และลักษณะความคุ้มครองของกรมธรรม์ประกันชีวิตแบบต่าง ๆ (ข) โครงสร้างและส่วนประกอบของเบี้ยประกันภัยตามกรมธรรม์ประกันชีวิตแบบพื้นฐาน กรมธรรม์ประกันชีวิตควบการลงทุน และกรมธรรม์ประกันชีวิตแบบยูนิเวอร์แซลไลฟ์ (ค) ความแตกต่างในด้านต่าง ๆ ของกรมธรรม์ประกันชีวิตแบบพื้นฐาน กรมธรรม์ประกันชีวิตควบการลงทุน และกรมธรรม์ประกันชีวิตแบบยูนิเวอร์แซลไลฟ์ (ง) ความสําคัญและประโยชน์ของการทํากรมธรรม์ประกันชีวิตแบบยูนิเวอร์แซลไลฟ์ (จ) โครงสร้างกรมธรรม์ประกันชีวิตแบบยูนิเวอร์แซลไลฟ์ คําศัพท์หรือคํานิยามที่เกี่ยวข้อง (ฉ) รูปแบบความคุ้มครอง และการจ่ายผลประโยชน์ของกรมธรรม์ประกันชีวิตแบบยูนิเวอร์แซลไลฟ์ (ช) การคํานวณเงินผลประโยชน์ ตามเงื่อนไขในกรมธรรม์ประกันชีวิตแบบยูนิเวอร์แซลไลฟ์ พร้อมหลักการและเหตุผลในการคํานวณเงินผลประโยชน์ดังกล่าว (3) ความรู้เกี่ยวกับกฎหมายว่าด้วยการประกันภัย อย่างน้อยจํานวนหนึ่งชั่วโมงสามสิบนาที โดยมีรายละเอียดเนื้อหาที่ครอบคลุมในเรื่องต่าง ๆ อย่างน้อย ดังต่อไปนี้ (ก) กฎหมายว่าด้วยการประกันชีวิตในส่วนที่เกี่ยวกับตัวแทนประกันชีวิต และนายหน้าประกันชีวิต (ข) การปฏิบัติหน้าที่ตามกฎหมายว่าด้วยการประกันชีวิตของตัวแทนประกันชีวิต และนายหน้าประกันชีวิตหมวด ๒ ผู้จัดอบรม และการขอรับความเห็นชอบเป็นผู้จัดอบรม-----------------------------ข้อ ๖ ผู้จัดอบรมหลักสูตรตามข้อ 4 หรือข้อ 5 ให้กระทําได้โดยสํานักงาน หรือบริษัทที่ได้รับความเห็นชอบแบบและข้อความกรมธรรม์ประกันชีวิตควบการลงทุน หรือกรมธรรม์ประกันชีวิตแบบยูนิเวอร์แซลไลฟ์ และอัตราเบี้ยประกันภัยตามกรมธรรม์ประกันชีวิตดังกล่าว แล้วแต่กรณี จากนายทะเบียนแล้วเท่านั้น เว้นแต่เป็นสถาบันหรือองค์กรที่สํานักงานให้ความเห็นชอบข้อ ๗ บริษัทที่ประสงค์จะจัดอบรมหลักสูตรตามข้อ 4 หรือข้อ 5 แล้วแต่กรณี ต้องยื่นขอรับความเห็นชอบต่อสํานักงาน โดยจัดทําแผนการจัดอบรมประจําปี และรายละเอียดหลักสูตร จัดส่งให้สํานักงานพิจารณาก่อนการจัดอบรมไม่น้อยกว่าสามสิบวัน ในการให้ความเห็นชอบ สํานักงานจะกําหนดเงื่อนไขไว้ด้วยก็ได้ ในกรณีที่สํานักงานมิได้มีหนังสือทักท้วงไปยังบริษัทภายในสิบห้าวันทําการ นับแต่วันที่สํานักงานได้รับเอกสารดังกล่าวครบถ้วน ให้ถือว่าสํานักงานได้ให้ความเห็นชอบให้บริษัทจัดอบรมหลักสูตรตามข้อ 4 หรือข้อ 5 แล้วแต่กรณีได้ข้อ ๘ สถาบันหรือองค์กรที่ประสงค์จะเป็นผู้จัดอบรมหลักสูตรตามข้อ 4 หรือข้อ 5 แล้วแต่กรณี ต้องยื่นขอรับความเห็นชอบเป็นผู้จัดอบรมต่อสํานักงาน พร้อมจัดทําแผนการจัดอบรมในปีที่ขอรับความเห็นชอบ และรายละเอียดหลักสูตร โดยจัดส่งให้สํานักงานพิจารณาก่อนการจัดอบรมไม่น้อยกว่าสามสิบวัน ทั้งนี้ สถาบันหรือองค์กรดังกล่าวจะจัดอบรมหลักสูตรตามประกาศนี้ไม่ได้จนกว่าจะได้รับความเห็นชอบจากสํานักงาน และในการให้ความเห็นชอบ สํานักงานจะกําหนดเงื่อนไขไว้ด้วยก็ได้ สถาบันหรือองค์กรตามวรรคหนึ่ง ต้องมีคุณสมบัติ ดังต่อไปนี้ (1) เป็นสถาบันหรือองค์กรที่จัดตั้งขึ้น โดยมีวัตถุประสงค์การจดทะเบียนประกอบธุรกิจจัดให้มีการศึกษาอบรมด้านการประกันภัย เพื่อการพัฒนาธุรกิจประกันภัยและวิชาชีพประกันภัยที่ชัดเจน และมีการดําเนินงานด้านการพัฒนาบุคลากรในธุรกิจประกันภัยมาอย่างต่อเนื่องไม่น้อยกว่าสี่ปี (2) มีจํานวนวิทยากรที่มีคุณสมบัติตามประกาศนี้อย่างเพียงพอ (3) มีข้อมูลเชิงประจักษ์ว่าหลักสูตรการอบรม การสัมมนาเกี่ยวกับธุรกิจประกันภัย การพัฒนาบุคลากรประกันภัย ที่เคยจัดอบรมสัมมนามาแล้วได้มาตรฐานเป็นที่ยอมรับจากภาคธุรกิจประกันภัย สถาบันวิชาการ หรือสมาคมวิชาชีพที่เกี่ยวข้อง (4) มีการจัดสถานที่จัดอบรมที่เหมาะสม สําหรับการจัดอบรมในปีถัดจากปีที่ได้รับความเห็นชอบเป็นต้นไป สถาบันหรือองค์กรตามวรรคหนึ่ง ต้องยื่นขอรับความเห็นชอบในการจัดอบรมต่อสํานักงาน โดยจัดทําแผนการจัดอบรมประจําปี และรายละเอียดหลักสูตร จัดส่งให้สํานักงานพิจารณาก่อนการจัดอบรมไม่น้อยกว่าสามสิบวันในการ ให้ความเห็นชอบ สํานักงานจะกําหนดเงื่อนไขไว้ด้วยก็ได้ ในกรณีที่สํานักงานมิได้มีหนังสือทักท้วงไปยังสถาบันหรือองค์กรดังกล่าวภายในสิบห้าวันทําการนับแต่วันที่สํานักงานได้รับเอกสารดังกล่าวครบถ้วน ให้ถือว่าสํานักงานได้ให้ความเห็นชอบการจัดอบรมประจําปีนั้นแล้วข้อ ๙ ในกรณีที่บริษัท สถาบันหรือองค์กรที่ได้รับความเห็นชอบจากสํานักงานตามประกาศนี้ มีการแก้ไข ปรับปรุงหรือเปลี่ยนแปลงแผนการจัดอบรมประจําปี หรือรายละเอียดหลักสูตร ต้องจัดส่งให้สํานักงานพิจารณาก่อนการจัดอบรมครั้งที่มีการแก้ไข ปรับปรุงหรือเปลี่ยนแปลงดังกล่าวไม่น้อยกว่าสามสิบวัน หากสํานักงานมิได้มีหนังสือทักท้วงไปหน่วยงานการจัดอบรมภายในสิบห้าวันทําการนับแต่วันที่สํานักงานได้รับเอกสารดังกล่าวครบถ้วน ให้ถือว่าสํานักงานได้ให้ความเห็นชอบข้อ ๑๐ การจัดอบรมที่ไม่ได้รับความเห็นชอบจากสํานักงานตามประกาศนี้ ไม่ถือว่าเป็นการอบรมตามประกาศนี้หมวด ๓ การจัดอบรม-------------------------------ข้อ ๑๑ ในการจัดอบรม บริษัท สถาบันหรือองค์กร ต้องปฏิบัติ ดังต่อไปนี้ (1) ประกาศกําหนดการรับสมัครผู้เข้ารับการอบรมในที่ที่เปิดเผยหรือผ่านสื่อประชาสัมพันธ์ช่องทางต่าง ๆ หรือเว็บไซต์ของบริษัท สถาบันหรือองค์กรผู้จัดอบรม (2) รับสมัครการอบรมโดยให้ผู้สมัครเข้ารับการอบรมกรอกใบสมัครพร้อมระบุหลักสูตร พร้อมยื่นสําเนาใบอนุญาตเป็นตัวแทนประกันชีวิตหรือนายหน้าประกันชีวิต แล้วแต่กรณี และสําเนาบัตรประจําตัวประชาชน (3) ประกาศรายชื่อตัวแทนประกันชีวิต หรือนายหน้าประกันชีวิต ผู้มีสิทธิเข้ารับการอบรมในที่เปิดเผยหรือในเว็บไซต์ของบริษัท สถาบันหรือองค์กรผู้จัดอบรม ก่อนทําการอบรมอย่างน้อยสามวัน (4) ส่งข้อมูลผู้สมัครเข้ารับการอบรมทั้งหมดก่อนทําการอบรมอย่างน้อยหนึ่งวัน และข้อมูลผู้ผ่านการอบรมทั้งหมดภายในเจ็ดวันนับแต่สิ้นสุดวันอบรมให้สํานักงานทางระบบเครือข่ายเสมือน (Virtual Private Network : VPN) ตามแบบที่สํานักงานกําหนด (5) บริษัท สถาบันหรือองค์กรผู้จัดอบรม ต้องดําเนินการอบรมตามหลักสูตรการอบรมตามข้อ 4 หรือข้อ 5 ที่ได้รับความเห็นชอบจากสํานักงาน แล้วแต่กรณี และกํากับควบคุมให้ผู้เข้ารับการอบรม อบรมตามวัน เวลา และสถานที่ที่กําหนด โดยจัดให้ผู้เข้ารับการอบรมลงลายมือชื่อ ในใบลงทะเบียนการอบรมสองครั้งต่อวัน ครั้งแรกสําหรับการอบรมช่วงเช้า ครั้งที่สองสําหรับการอบรมช่วงบ่าย และต้องลงลายมือชื่อด้วยตนเอง หากผู้เข้ารับการอบรมเข้ารับการอบรมช้ากว่ากําหนดเกินกว่าสามสิบนาที ให้บุคคลดังกล่าวไม่มีสิทธิเข้าห้องอบรม (6) วิทยากรที่อบรมต้องเป็นวิทยากรที่ได้รับความเห็นชอบจากสํานักงานตามรายชื่อและหัวข้อการอบรมที่ระบุไว้ในแผนการจัดอบรมประจําปี (7) ต้องจัดให้มีเอกสารประกอบการอบรมที่ได้รับความเห็นชอบจากสํานักงาน ให้แก่ผู้เข้ารับการอบรม (8) ต้องจัดให้ผู้เข้ารับการอบรมกรอกแบบประเมินผลการอบรม เมื่อสิ้นสุดการอบรมตามหลักสูตร (9) ในกรณีที่บริษัท สถาบันหรือองค์กรผู้จัดอบรม รับสมัครผู้เข้ารับการอบรมตามกําหนดในแผนการอบรมที่ได้รับความเห็นชอบจากสํานักงานแล้ว แต่ยกเลิกหรือเลื่อนการอบรมในภายหลังให้บริษัท สถาบันหรือองค์กรผู้จัดอบรมจัดหาบริษัท สถาบันหรือองค์กรอื่นที่ได้รับความเห็นชอบจากสํานักงานตามประกาศนี้ ทําการอบรมให้แก่ผู้สมัครเข้ารับการอบรมดังกล่าวแทน และแจ้งให้สํานักงานทราบในโอกาสแรกที่กระทําได้ข้อ ๑๒ วิทยากรของบริษัท สถาบันหรือองค์กรที่เป็นผู้บรรยายหรืออบรมหลักสูตรการอบรมความรู้ของตัวแทนประกันชีวิต หรือนายหน้าประกันชีวิต เพื่อขอขึ้นทะเบียนเป็นผู้เสนอขายกรมธรรม์ประกันชีวิตควบการลงทุนตามประกาศนี้ ต้องมีการทํางานและประสบการณ์ที่เกี่ยวข้องกับวิชาที่บรรยาย โดยมีคุณสมบัติอย่างน้อย ดังต่อไปนี้ (1) ในด้านผลิตภัณฑ์ประกันชีวิตควบการลงทุน (ก) จบการศึกษาระดับปริญญาตรี และมีประสบการณ์ในการทํางานในธุรกิจประกันชีวิต ไม่น้อยกว่าสิบปี (ข) มีประสบการณ์การบรรยายในด้านประกันภัย ไม่น้อยกว่ายี่สิบห้าชั่วโมง และ (ค) มีประสบการณ์ในการทํางานที่เกี่ยวข้องกับกรมธรรม์ประกันชีวิตควบการลงทุน ไม่น้อยกว่าสามปี (2) ในด้านกฎหมาย (ก) จบการศึกษาระดับปริญญาตรีด้านกฎหมาย หรือมีประสบการณ์ในการทํางานในธุรกิจประกันภัยไม่น้อยกว่าสิบปี (ข) มีประสบการณ์การบรรยายในด้านกฎหมายประกันภัย ไม่น้อยกว่ายี่สิบห้าชั่วโมง และ (ค) มีประสบการณ์ในการทํางานที่เกี่ยวข้องกับกฎหมายประกันภัย ไม่น้อยกว่าสามปี (3) ในด้านการลงทุน (ก) จบการศึกษาระดับปริญญาตรี และมีประสบการณ์ในการทํางานในธุรกิจหลักทรัพย์จัดการกองทุน ไม่น้อยกว่าสิบปี (ข) มีประสบการณ์การบรรยายในด้านหลักทรัพย์จัดการกองทุน ไม่น้อยกว่ายี่สิบห้าชั่วโมง และ (ค) ได้รับความเห็นชอบให้ปฏิบัติหน้าที่เป็นนักวิเคราะห์การลงทุนปัจจัยพื้นฐานด้านตลาดทุน หรือนักวิเคราะห์การลงทุนปัจจัยพื้นฐานด้านหลักทรัพย์ ตามกฎหมายว่าด้วยหลักทรัพย์และตลาดหลักทรัพย์ข้อ ๑๓ วิทยากรของบริษัท สถาบันหรือองค์กร ที่เป็นผู้บรรยายหรืออบรมหลักสูตรการอบรมความรู้ของตัวแทนประกันชีวิต หรือนายหน้าประกันชีวิต เพื่อขอขึ้นทะเบียนเป็นผู้เสนอขายกรมธรรม์ประกันชีวิตแบบยูนิเวอร์แซลไลฟ์ตามประกาศนี้ ต้องมีการทํางานและประสบการณ์ที่เกี่ยวข้องกับวิชาที่บรรยาย โดยมีคุณสมบัติอย่างน้อย ดังต่อไปนี้ (1) ในด้านผลิตภัณฑ์ประกันชีวิตแบบยูนิเวอร์แซลไลฟ์ (ก) จบการศึกษาระดับปริญญาตรี และมีประสบการณ์ในการทํางานในธุรกิจประกันชีวิต ไม่น้อยกว่าสิบปี (ข) มีประสบการณ์การบรรยายในด้านประกันภัย ไม่น้อยกว่ายี่สิบห้าชั่วโมง และ (ค) มีประสบการณ์ในการทํางานที่เกี่ยวข้องกับผลิตภัณฑ์ประกันชีวิตแบบยูนิเวอร์แซลไลฟ์ ไม่น้อยกว่าสามปี (2) ในด้านกฎหมาย (ก) จบการศึกษาระดับปริญญาตรีด้านกฎหมาย หรือมีประสบการณ์ในการทํางานในธุรกิจประกันภัย ไม่น้อยกว่าสิบปี (ข) มีประสบการณ์การบรรยายในด้านกฎหมายประกันภัย ไม่น้อยกว่ายี่สิบห้าชั่วโมง และ (ค) มีประสบการณ์ในการทํางานที่เกี่ยวข้องกับกฎหมายประกันภัย ไม่น้อยกว่าสามปี (3) ในด้านการลงทุน (ก) จบการศึกษาระดับปริญญาตรี และมีประสบการณ์ในการทํางานในด้านการลงทุน ไม่น้อยกว่าสิบปี และ (ข) มีประสบการณ์การบรรยายในด้านการลงทุน ไม่น้อยกว่ายี่สิบห้าชั่วโมงข้อ ๑๔ ให้บริษัท สถาบันหรือองค์กรที่ได้รับความเห็นชอบจากสํานักงานตามประกาศนี้จัดเก็บหลักฐานใบสมัครเข้ารับการอบรม การจัดอบรม ข้อมูลของผู้เข้ารับการอบรมและแบบประเมินผลการอบรม พร้อมทั้งสรุปผลการประเมินการอบรมภายในระยะเวลาสองปี เพื่อแสดงต่อสํานักงานเมื่อสํานักงานร้องขอข้อ ๑๕ ให้บริษัท สถาบันหรือองค์กรที่ได้รับความเห็นชอบจากสํานักงานตามประกาศนี้ ออกหนังสือรับรองการผ่านการอบรมตามแบบที่แนบท้ายประกาศนี้ ให้แก่ตัวแทนประกันชีวิต หรือนายหน้าประกันชีวิตผู้ผ่านการอบรม เพื่อให้บุคคลดังกล่าวนํามายื่นต่อสํานักงานเพื่อขอขึ้นทะเบียนเป็นผู้เสนอขายกรมธรรม์ประกันชีวิตควบการลงทุน หรือเสนอขายกรมธรรม์ประกันชีวิตแบบยูนิเวอร์แซลไลฟ์ แล้วแต่กรณีหมวด ๔ การนับชั่วโมงการอบรมเพื่อขอต่ออายุใบอนุญาตเป็นตัวแทนประกันชีวิตหรือนายหน้าประกันชีวิต----------------------------------ข้อ ๑๖ ตัวแทนประกันชีวิต หรือนายหน้าประกันชีวิต ที่ผ่านการอบรมตามหลักสูตรที่กําหนดในประกาศนี้ ซึ่งประสงค์จะขอต่ออายุใบอนุญาตเป็นตัวแทนประกันชีวิต หรือนายหน้าประกันชีวิต ครั้งที่สี่เป็นต้นไป ให้นําการอบรมดังกล่าว นับเป็นจํานวนชั่วโมงการอบรมตามข้อ 7 แห่งประกาศสํานักงานคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักสูตรและวิธีการ การอบรมความรู้เกี่ยวกับการประกันชีวิต สําหรับผู้ขอรับหรือขอต่ออายุใบอนุญาตเป็นตัวแทนประกันชีวิต และนายหน้าประกันชีวิต พ.ศ. 2556 ได้ ดังต่อไปนี้ (1) หลักสูตรการอบรมความรู้ของตัวแทนประกันชีวิต หรือนายหน้าประกันชีวิต เพื่อขอขึ้นทะเบียนเป็นผู้เสนอขายกรมธรรม์ประกันชีวิตควบการลงทุน ให้นับได้ไม่เกินหกชั่วโมง (2) หลักสูตรการอบรมความรู้ของตัวแทนประกันชีวิต หรือนายหน้าประกันชีวิต เพื่อขอขึ้นทะเบียนเป็นผู้เสนอขายกรมธรรม์ประกันชีวิตแบบยูนิเวอร์แซลไลฟ์ ให้นับได้ไม่เกินหกชั่วโมง ทั้งนี้ สามารถนําชั่วโมงการอบรมตามวรรคหนึ่ง (1) และ (2) มารวมกันเพื่อนับเป็นชั่วโมงการอบรมในคราวเดียวกันได้ และการนับชั่วโมงการอบรมดังกล่าว ให้ใช้ได้เพียงครั้งเดียวเท่านั้น โดยต้องผ่านการอบรมตามหลักสูตรที่กําหนดให้ครบถ้วนก่อนวันยื่นขอต่อใบอนุญาตเป็นตัวแทนประกันชีวิต หรือนายหน้าประกันชีวิต ไม่เกินห้าปีข้อ ๑๗ ผู้เป็นวิทยากรอบรมตามประกาศนี้ ซึ่งประสงค์จะขอต่ออายุใบอนุญาตเป็นตัวแทนประกันชีวิต หรือนายหน้าประกันชีวิต ครั้งที่สี่เป็นต้นไป ให้จํานวนชั่วโมงการอบรมตามประกาศสํานักงานคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักสูตรและวิธีการ การอบรมความรู้เกี่ยวกับการประกันชีวิต สําหรับผู้ขอรับหรือขอต่ออายุใบอนุญาตเป็นตัวแทนประกันชีวิต และนายหน้าประกันชีวิต พ.ศ. 2556 ลดลงเหลือสิบห้าชั่วโมงสําหรับกรณีตัวแทนประกันชีวิต และยี่สิบห้าชั่วโมงสําหรับกรณีนายหน้าประกันชีวิต ทั้งนี้ ต้องเป็นวิทยากรตามประกาศนี้ภายใน ห้าปีก่อนขอต่ออายุใบอนุญาตเป็นตัวแทนประกันชีวิตหรือนายหน้าประกันชีวิตด้วยหมวด ๕ การตรวจสอบ การสั่งระงับการดําเนินการ และการเพิกถอนการให้ความเห็นชอบ-----------------------------ข้อ ๑๘ บริษัท สถาบันหรือองค์กรที่ได้รับความเห็นชอบจากสํานักงานตามประกาศนี้ ต้องยินยอมให้สํานักงานเข้าไปตรวจสอบการจัดอบรมตามประกาศนี้ ในการตรวจสอบการอบรมของสํานักงานดังกล่าว บริษัท สถาบันหรือองค์กรดังกล่าว ต้องอํานวยความสะดวกตามสมควรข้อ ๑๙ สํานักงานมีอํานาจสั่งให้บริษัท สถาบันหรือองค์กรที่ได้รับความเห็นชอบจากสํานักงานตามประกาศนี้ ระงับการดําเนินการจัดอบรมภายในระยะเวลาที่สํานักงานกําหนด หรือเพิกถอนการให้ความเห็นชอบตามประกาศนี้ เมื่อปรากฏแก่สํานักงานว่า (1) ฝ่าฝืนหรือไม่ปฏิบัติตามประกาศนี้ (2) ฝ่าฝืนหรือไม่ปฏิบัติตามเงื่อนไขในการให้ความเห็นชอบตามข้อ 7 หรือข้อ 8 (3) ออกหนังสือรับรองการอบรมโดยมิชอบ ทั้งนี้ การสั่งการตามวรรคหนึ่ง สํานักงานจะพิจารณาตามพฤติการณ์และความร้ายแรงแห่งกรณีผู้มีอํานาจลงนาม - ประกาศ ณ วันที่ 30 ตุลาคม พ.ศ. 2558 ประเวช องอาจสิทธิกุล เลขาธิการ คณะกรรมการกํากับและส่งเสริมการประกอบธุรกิจประกันภัย